钦定古今图书集成/理学汇编/学行典/第078卷 > 明敖英慎言集训 > 《言贵时》
## 钦定古今图书集成/理学汇编/学行典/第078卷 > 明敖英慎言集训 > 《言贵时》

《公明贾》曰：“时然后言，人不厌其言。”

孔子曰：“侍于君子有三愆：言未及之而言谓之躁，言
及之而不言谓之隐，未见颜色而言谓之瞽。”

云峰胡氏曰：“言贵乎时中，躁者先时而过乎中，隐者
后时而不及乎中，瞽者冥然不知所谓中者也。”
张南轩曰：“言而当其可，非养之有素者不能也。”
胡明仲曰：“不问不言，有言则必当其可。”

杨诚斋曰：“慎言非默，当其可则谏死不羡括囊。”
吴文正公曰：“当默而默，当语而语，惟其时。”

薛文清公曰：“时然后言，惟有德者能之。”

英曰：“诚能简矣，实矣，和平矣，婉矣，逊矣。苟发之不当理，出之不以时，譬之《奕焉》，不免夫先后之著也。”